Diari Oficial de la Generalitat Valenciana


Sumari del DOGV 4179, del 30-01-2002 (2002/610)

RESOLUCIÓ de 27 de desembre de 2001, del secretari general de la Presidència de la Generalitat Valenciana, per la qual es prorroga el període de benefici de 3 beques per a la realització de pràctiques professionals en la Sotssecretaria de Planificació i Estudis, per delegació, article 3 del Decret 13/1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/610


Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de desembre de 2001, del secretari general de la Presidència de la Generalitat Valenciana, per la qual es prorroga el període de benefici de 3 beques per a la realització de pràctiques professionals en la Sotssecretaria de Planificació i Estudis, per delegació, article 3 del Decret 13/1999. [2002/X610]
  
Antecedents de fet
  
Per Resolució de 18 de gener de 2001, del secretari general de Presidència (publicada en el DOGV núm. 3.926, de 26 de gener), es van convocar tres beques per a la realització de pràctiques professionals en planificació estratègica i avaluació de programes a la Sotssecretaria de Planificació i Estudis i es van aprovar les bases per a la seua concessió.
  
Dites beques es van adjudicar per resolució del secretari general de la Presidència de la Generalitat Valenciana de 13 de març de 2001, s'inicia el període de benefici el dia 1 d'abril de 2001, i finalitza el 31 de desembre de 2001, segons el que preveu l'article 3 de les bases de la convocatòria.
  
Vist el nombre de sol·licituds que és previsible que es presenten i la duració del procés selectiu, l'adjudicació de les beques corresponents a la convocatòria de l'any 2002 no tindrà lloc fins al primer trimestre de l'exercici. Per tant, per a què no es produïsca una interrupció entre el final del període de benefici de les beques convocades en el 2001 i la incorporació dels nous adjudicataris de les beques de 2002, es procedeix a la prorroga del període de benefici de les beques corresponents a 2001 fins que s'adjudiquen aquestes per a l'exercici de 2002.
  
Fonaments jurídics
  
Primer
  
L'article 47.3 del Decret Legislatiu de 26/6/1991, pel qual s'aprova el text refós de la Llei d'Hisenda Pública de la Generalitat Valenciana.
  
Segon
  
L'article 35 de la Llei 5/1983, de 30 de desembre, de Govern Valencià.
  
Tercer
  
L'article 3, apartat c) del Decret 13/1999, de 30 de juliol, del president de la Generalitat, pel qual es deleguen competències entre altres en el secretari general de Presidència, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques.
  
Quart
  
El Decret 109/2000, de 18 de juliol, del Govern Valencià, pel qual aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Per tot això, resolc:
  
Primer
  
El període de benefici de les beques de la convocatòria de 2001 es prorroga fins que es produïsca la incorporació dels becaris corresponents a la convocatòria de 2002, sent el termini màxim d'aquesta pròrroga fins al 31 de març de 2002 i aquesta queda condicionada a l'existència de consignació pressupostària, per import de 5.048,50 euros equivalents a 840.000 pessetes, aplicació pressupostària 49.72.127.26.6, línia T4000000.
  
Contra aquesta resolució que posa fi a la via administrativa es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 27 de desembre de 2001.- El secretari general (per delegació, article 3 Decret 13/1999): Vicente Gomis Cerdán.